Case ID: 1220832
Sentence 28: Araşdırılan işdən görünür ki, İddiaçı inzibati orqan kimi cavabdeh Azərbaycan Respublikası Hərbi Prokurorluğuna qarşı “Azərbaycan Respublikası Hərbi Prokurorluğu tərəfindən barəsində verilmiş xx.xx.2018-ci il tarixli, 29 nömrəli və xx.xx.2019-cu il tarixli, 63 nömrəli əmrlərin ləğv edilməsi, Azərbaycan Respublikası Hərbi Prokurorluğu tərəfindən dəymiş 2.000.000 manat məbləğində maddi ziyanın həmin orqan tərəfindən ödənilməsi, rayon (şəhər) prokurorluqlarının birində müvafiq vəzifəyə keçirilməsi barədə qərar qəbul edilməsi və Respublika Hərbi Prokurorluğu orqanlarında stajor kimi xidmət etdiyi altı ay, həmçinin bir il sınaq müddətinin hərbi qulluqçu kimi xidmət illərinə hesablanması” barədə iddia ərizəsi ilə Şəki İnzibati Məhkəməsinə müraciət etmişdir.Məhkəmə kollegiyası bununla bağlı qeyd etməyi zəruri hesab edərək göstərir ki, “İnzibati icraat haqqında” Qanunun: - 2.0.1-ci maddəsinə əsasən, inzibati orqan dedikdə Azərbaycan Respublikasının müvafiq icra hakimiyyəti orqanları, onların yerli (struktur) və digər qurumları, bələdiyyələr, habelə qanuna əsasən inzibati akt qəbul etmək səlahiyyəti verilmiş hər hansı fiziki və ya hüquqi şəxs başa düşülür.